als_Latn dik_Latn sag_Latn
Moto GP/ Super Pedroza rihap luftën për titull
27.09.2012 | 04:32
Çmimi i Madh i Çekisë është spektakël në xhiron e fundit, Lorenco e humbet në fund
Vuajtje, spektakël, 4 parakalime brenda xhiros së fundit dhe në finish i pari kalon… Pedroza. Ka qenë ky epilogu i garës së djeshme në Bërno, atje ku Dani Pedrosa me Hondën e tij mundi rivalin Horge Lorenco të Jamahës, pas një dueli spektakolar në xhiron e fundit të Çmimit të Madh të Çekisë në MotoGP, duke rihapur plotësisht luftën për titull.
Dy pilotët spanjollë kaluan 22 xhiro të ngjitur me njëri-tjetrin, por, në xhiron e fundit, ata ndërruan katër herë pozicionet, duke zhvilluar një duel spektakolar që mungonte prej kohësh në garat me motorrë. Në fund, ishte Pedroza që doli fitimtar, falë forcës në vijën e drejtë të motorit të tij Honda, duke kaluar Lorencon dhe ngushtuar tashmë diferencën në kreun e klasifikimit të botërorit në vetëm 13 pikë.
Ndërkohë, vendi i tretë i shkoi britanikut Kal Kraçlou me Tek 3 Jamaha, i cili arriti të mbante larg shokun e tij të skuadrës, Andrea Doviciozo, duke siguruar podiumin e tij të parë në karrierën e MotoGP. Valentino Rosi, pavarësisht kualifikueseve të mira, nuk arriti të mbante të njëjtin hap në garë, të cilën e mbylli në vendin e 7-të, pas dy motorëve satelitë të Hondas, të nisur nga Stefan Bradl dhe Alvaro Bautista, transmeton sportekspres.
Në garën e sotme nuk morën pjesë as Kejsi Stoner i Hondas dhe as Niki Hajden i Dukati, për shkak të dëmtimeve që morën në garën e një jave më parë. “Jam i lumtur për këtë pozicion”, ka thënë në fund Pedroza, i cili i ka treguar emocionet e tij “live”. “Ishte një garë shumë e bukur dhe fundi ia vlente. Të dy bëmë një garë spektakolare, si unë, ashtu edhe Horge (Lorenco)”, kanë qenë fjalët e spanjollit që doli në vendin e parë në garën e djeshme.
Mbërritja
1.Pedroza 42:51.570
2.Lorenco +00.178
3.Kraçlou +12.343
Renditja
1.Lorenco 245 pikë
2.Pedroza 232 pikë
3.Stoner 186 pikë
als_Latn unk als_Latn als_Latn als_Latn als_Latn als_Latn als_Latn pap_Latn fur_Latn ces_Latn als_Latn als_Latn pap_Latn als_Latn